**Problema 1 – Pomi 100 puncte**

În livada sa, Vasile are pomi fructiferi, organizaţi în parcele în funcţie de soi. În fiecare an, scoate la vânzare doar o parte din pomii adulţi dintr-o singură parcelă. Ca să asigure spaţiu de dezvoltare pentru pomii rămaşi, Vasile s-a decis să fie scoşi la vînzare numai acei pomi din parcelă al căror număr de ordine este divizibil cu o cifră **k,** numită “cifra anului”.

**Cerinţă**

Cunoscând valorile **a** şi **b,** reprezentând numerele de ordine ale primului, respectiv ultimului pom din parcela din care se face vânzarea, precum şi **k** - cifra anului, se cere să se determine numărul de pomi scoşi la vânzare de Vasile în acest an.

**Date de intrare**

Fişierul de intrare **pomi.in** conţine trei numere naturale **a, b, k**, fiecare pe câte o linie, ce reprezintă: numerele de ordine ale primului, respectiv ultimului pom din parcela din care se face vânzarea şi cifra anului.

**Date de ieşire**

Fişierul de ieşire **pomi.out** va conţine pe prima linie, un număr natural ce reprezintă numărul de pomi scoşi la vânzare de către Vasile.

**Restricţii şi precizări**

* **1 < k ≤ 9**
* **1 < a <** **b**
* **a şi b sunt numere naturale cu cel mult 80 de cifre fiecare.**

**Exemplu**

|  |  |  |
| --- | --- | --- |
| **pomi.in** | **pomi.out** | **Explicaţii** |
| **23**  **41**  **3** | **6** | **Sunt 6 pomi scoşi la vânzare în acest an.**  **În cadrul parcelei, ei au avut numerele de ordine: 24, 27, 30, 33, 36, 39 (toate numerele dintre a şi b, care sunt divizibile cu cifra anului, k).** |

Timp maxim de execuţie/test: **1 secundă**

Memorie totală disponibilă 2MB, din care 1MB pentru stivă. Dimensiunea maximă a sursei 5k.